CELEX: 62012CN0129
Language: fi
Date: 2012-03-08 00:00:00
Title: Asia C-129/12: Ennakkoratkaisupyyntö, jonka Finanzgericht des Landes Sachsen-Anhalt (Saksa) on esittänyt 8.3.2012 — Magdeburger Mühlenwerke GmbH v. Finanzamt Magdeburg

16.6.2012   
            
            
               FI
            
            
               Euroopan unionin virallinen lehti
            
            
               C 174/15
            
         Ennakkoratkaisupyyntö, jonka Finanzgericht des Landes Sachsen-Anhalt (Saksa) on esittänyt 8.3.2012 — Magdeburger Mühlenwerke GmbH v. Finanzamt Magdeburg
   (Asia C-129/12)
   2012/C 174/23
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht des Landes Sachsen-Anhalt
   
      Pääasian asianosaiset
   
   
      Kantaja: Magdeburger Mühlenwerke GmbH
   
      Vastaaja: Finanzamt Magdeburg
   
      Ennakkoratkaisukysymys
   
   Onko 20.5.1998 tehdyllä komission päätöksellä K(1998) 1712 (1) (EYVL 1999, L 60, s. 61) jätetty Saksan lainsäätäjälle täytäntöönpanoa koskevaa harkintavaltaa Investitionszulagengesetz-nimisen lain (investointiavustuksista annettu vuoden 1996 laki; InvZulG 1996), sellaisena kuin se on muutettuna 19.12.1998 annetulla Steuerentlastungsgesetz 1999 -nimisellä lailla (verohelpotuksista annettu vuoden 1999 laki), 2 §:n 2 momentin 4 kohdan muotoilun osalta, jonka mukaan kyseisen harkintavallan piiriin kuuluu järjestely, jolla tuetaan kyseessä olevia investointeja, joiden osalta sitova investointipäätös on tehty ennen komission päätöksen täytäntöönpanolle varatun ajan päättymistä tai ennen suunniteltujen toimenpiteiden julkaisemista Bundessteuerblattissa (liittotasavallan verolehti (BStBl)), vaikka investointitavaran luovuttaminen sekä avustuksen määrittäminen ja maksaminen tapahtuu vasta sen jälkeen?
   
      (1)  Saksan maataloustuotteiden jalostamiseen ja kaupan pitämiseen nykyisten alueellisten tukijärjestelmien perusteella mahdollisesti myönnetyistä valtiontuista tehty komission päätös 1999/183/EY (EYVL L 60, s. 61).